બિલાડીના બચ્ચાની જેમ વારંવાર ડમ્પીંગ પોઇન્ટ બદલતી મહાનગરપાલિકા કાયમી ડમ્પીંગ પોઇન્ટ બનાવે જામનગર શહેરમાં જુદા જુદા વિસ્તારમાંથી જે કચરો એકઠો થાય છે, તે કચરો જામનગર મહાનગરપાલિકા દ્વારા હાલમાં ગુલાબનગર પાસે જે ડમ્પીંગ પોઇન્ટ બનાવવાની અને તેની વ્યવસ્થાની વાતું કરે છે, અસંખ્ય ખર્ચની વ્યવસ્થા કરે છે, છતાં પણ મીંદડીના બચ્ચાની જેમ આ ડમ્પીંગ પોઇન્ટ બદલ્યા કરે છે, પહેલા ધુંવાવ પાસે ડમ્પીંગ પોઇન્ટ હતું ત્યાં સ્થાનિક લોકોનો વિરોધ થતા હાલમાં ગુલાબનગર પાસે આ ડમ્પીંગ પોઇન્ટ બનાવવામાં આવેલ પરંતુ તે મહાનગરપાલિકાની માલિકીનું નથી અને અન્ય કોકની જમીનમાં આ ડમ્પીંગ પોઇન્ટ બનાવવામાં આવેલ છે અને ચારે તરફ આ ડમ્પીંગ પોઇન્ટના હિસાબે ગંદકી અને કચરો ફેલાયેલ જેના હિસાબે આજુ-બાજુ રહેણાંકનો વિસ્તાર છે, ચારણ સમાજની વાડી છે, ખોડિયાર માતાજીનું મંદિર છે અને લોકોના આરોગ્ય સાથે ભયંકર ચેડાં થાય છે.